CELEX: 62016CN0507
Language: hr
Date: 2016-09-26 00:00:00
Title: Predmet C-507/16: Zahtjev za prethodnu odluku koji je 26. rujna 2016. uputio Administrativen sad Sofija grad (Bugarska) – „Еntertainment Balgaria System” ЕООD protiv Direktor na Direkcija „Obžalvane i danačno-osiguritelna praktika” – Sofija

28.11.2016   
            
            
               HR
            
            
               Službeni list Europske unije
            
            
               C 441/13
            
         
      Zahtjev za prethodnu odluku koji je 26. rujna 2016. uputio Administrativen sad Sofija grad (Bugarska) – „Еntertainment Balgaria System” ЕООD protiv Direktor na Direkcija „Obžalvane i danačno-osiguritelna praktika” – Sofija
      (Predmet C-507/16)
      (2016/C 441/16)
      Jezik postupka: bugarski
      
         Sud koji je uputio zahtjev
      
      Administrativen sad Sofija grad
      
         Stranke glavnog postupka
      
      
         Tužitelj:„Еntertainment Balgaria System” ЕООD
      
         Tuženik: Direktor na Direkcija „Obžalvane i danačno-osiguritelna praktika” – Sofija
      
         Prethodna pitanja
      
      
                  1.
               
               
                  Treba li članak 214. Direktive 2006/112 (1) tumačiti na način da se u odnosu na pravo na odbitak može pridati različita važnost slučajevima identifikacije u svrhu obračuna poreza na dodanu vrijednost ili mu se protivi da države članice slučajevima identifikacije pridaju različitu važnost, kao što je to slučaj u članku 97.a i članku 70. stavku 4. ZDDS-a?
               
            
                  2.
               
               
                  Treba li članak 168. točku (a) i članak 169. točku (a) Direktive 2006/112 tumačiti na način, da osoba koja je identificirana sukladno članku 214. stavku 1. točki (e) nema pravo na odbitak poreza na dodanu vrijednost koji je platila za usluge koje su joj isporučili porezni obveznici iz drugih država članica, ako isporuke tih usluga koristi kako bi isporučila usluge u drugim državama članicama i ostvareni su ostali materijalni i formalni uvjeti za provedbu prava na odbitak?
               
            
                  3.
               
               
                  Treba li članak 168. točku (a) i članak 169. točku (a) Direktive 2006/112 tumačiti na način da im se protivi nacionalna odredba poput članka 70. stavka 4. ZDDS-a, prema kojem osobe registrirane temeljem članka 214. stavka 1. točaka (d) ili (e), a ne temeljem članka 214. stavka 1. točke (a) Direktive u svrhu obračuna poreza na dodanu vrijednost uopće nemaju pravo na odbitak pretporeza?
               
            
         (1)  Direktiva Vijeća 2006/112/EZ od 28. studenog 2006. o zajedničkom sustavu poreza na dodanu vrijednost (SL 347, str. 1) (SL, posebno izdanje na hrvatskom jeziku, poglavlje 9., svezak 1., str. 120.).